Архангельская царква (Рогаз)

Царква архангелаў Міхаіла і Гаўрыіла ў Рогазе (рум.: Biserica „Sfinții Arhangheli Mihail și Gavril” din Rogoz) — драўляная царква ў сяле Рогаз жудзеца Марамурэш у Румыніі. Уключана ЮНЕСКА ў склад культурнага аб'екта Сусветнай спадчыны Драўляныя цэрквы гістарычнай вобласці Марамурэш. У 2004 годзе ўключана ў рэестр гістарычных помнікаў (код MM-II code-04 618 mA). Знаходзіцца ў даліне ракі Лапуш. Царква пабудавана ў 1663 годзе, што ўскосна пацверджана надпісам на ўваходзе, што паведамляе пра татарскі набег 1661 года. Апроч таго, будынак царквы характэрны для гэтага перыяду. У чэрвені 1785 года царква была распісана мастакамі Раду Мунцяну і Мікалае Манам. У 1834 годзе да заходняга нэфа была прыроблена галерэя, распісаная ў той жа год. Царква незвычайная ў плане: шматкутная, з прамавугольным нефам і сямівугольнай алтарнай часткай. Усе сцены ўсярэдзіне распісаны, роспіс характэрны яркімі фарбамі. Дах асіметрычны, адзін схіл даўжэй іншага. Званіца, як і ва ўсіх драўляных цэрквах Марамурэша, размешчана з заходняга боку царквы, у плане квадратная. Літаратура Crețeanu, Radu (1976). Bisericile de lemn din Rogoz. Vol. 1976. pp. 83–85. : |journal= ігнараваны (даведка) Tarnavschi Schuster, Dana (1973). Biserici de lemn din Țara Lăpușului. Vol. 1973. pp. 41–57. : |journal= ігнараваны (даведка) Cincheza-Buculei, Ecaterina (1980). Câteva date noi despre meșterii bisericilor de lemn din Maramureș, secolul al XVIII-lea (Țara Lăpușului). Vol. 27. pp. 23–40. : |journal= ігнараваны (даведка) Tarnavschi, Bogdana (1982). Biserici de lemn din Țara Lăpușului și din Țara Chioarului. pp. 131–158, Cluj. : |journal= ігнараваны (даведка) Man, Grigore (2005). Biserici de lemn din Maramureș. Baia Mare.: Папярэджанні CS1: месца без выдавецтва (спасылка)